ΓΡΑΠΤΗ ΕΡΩΤΗΣΗ E-1408/02

υποβολή: Bart Staes (Verts/ALE) προς το Συμβούλιο

(22 Μαΐου 2002)

Θέμα: Γλωσσικό καθεστώς του κοινοτικού διπλώματος ευρεσιτεχνίας

Στις 10 Απριλίου 2002 το Ευρωπαϊκό Κοινοβούλιο έχασε την τελευταία του ευκαιρία να γνωμοδοτήσει προς το Συμβούλιο ως προς τη διεύρυνση του γλωσσικού καθεστώτος του κοινοτικού διπλώματος ευρεσιτεχνίας σε όλες τις επίσημες κοινοτικές γλώσσες.

Σε επιστολή προς την Επιτροπή της Συνθήκης Πολιτιστικής Συνεργασίας Φλάνδρας — Κάτω Χωρών, ο ομοσπονδιακός Υπουργός Εξωτερικών του Βελγίου Louis Michel ανακοίνωσε ότι κατανοεί πλήρως τη σημασία που αποδίδει η επιτροπή (της Συνθήκης Πολιτισμικής Συνεργασίας Φλάνδρας — Κάτω Χωρών) στην ισότιμη χρήση των ολλανδικών με τις άλλες γλώσσες στο γραφείο ευρεσιτεχνιών. Επίσης επεσήμανε ότι εφόσον η (ισπανική) Προεδρίαποβάλει συγκεκριμένες προτάσεις σχετικά, οιπηρεσίες του θα συγκαλέσουν συντονιστική συνάντηση, προκειμένου να διαμορφωθεί η σχετική βελγική θέση, αφού ληφθούν επαρκώςπόψη τα ερωτήματα της φλαμανδικής πλευράς.

1. Θεωρεί η Επιτροπή τη σημερινή κατάσταση αναφορικά με τη χρήση γλωσσών στο κοινοτικό δίπλωμα ευρεσιτεχνίας σύμφωνη με την αρχή μη διάκρισης μεταξύ των κοινοτικών γλωσσών· Εάν ναι: πώς αιτιολογεί τον αποκλεισμό των ολλανδικών, των ελληνικών, των φινλανδικών, των πορτογαλικών, των δανικών και των σουηδικών· Εάν όχι, πώς προτίθεται να παρέμβει προκειμένου να αποτραπεί η διάκριση εις βάρος έξι επίσημων κοινοτικών γλωσσών·

2. Προτίθεται η Επιτροπή να φροντίσει και στο μέλλον ώστε να αποκλείονται τέτοιου είδους διακρίσεις, ακόμη και μέσω εκλεκτής επιλογής σε θέματα χρήσης γλωσσών χαίρουν μεγάλης δημοκρατικής πλειοψηφίας στο Ευρωπαϊκό Κοινοβούλιο και σε άλλα θεσμικά όργανα της ΕΕ·

3. Δύναται η Επιτροπή να αναφέρει εάν η ισπανική Προεδρία έχει εντωμεταξύποβάλει συγκεκριμένες προτάσεις για το εν λόγω θέμα·

Απάντηση

(3 Οκτωβρίου 2002)

1. Το Συμβούλιο έχει λάβει γνώση των τροπολογιών που πρότεινε το Ευρωπαϊκό Κοινοβούλιο στις 10 Απριλίου 2002 σχετικά με την πρόταση κανονισμού του Συμβουλίου για το κοινοτικό δίπλωμα ευρεσιτεχνίας, συμπεριλαμβανομένων εκείνων που αναφέρονται στο γλωσσικό καθεστώς, αλλά δεν προέβη ακόμη σε λεπτομερή εξέταση αυτών των τροπολογιών.

2. Όσον αφορά την αρχή της ισοτιμίας, το Συμβούλιοπενθυμίζει ότι το Ευρωπαϊκό Συμβούλιο της Βαρκελώνης δήλωσε: Το κοινοτικό δίπλωμα ευρεσιτεχνίας πρέπει να συνιστά ένα αποτελεσματικό και ευέλικτο εργαλείο που οι επιχειρήσεις θα μπορούν να αποκτούν με λογικό κόστος, και ταυτόχρονα να συμμορφώνεται προς τις αρχές της ασφάλειας του δικαίου και της ισοτιμίας μεταξύ κρατών μελών, να παρέχει δε ποιότηταψηλού επιπέδου. Στα πλαίσια αυτής της εντολής, το Συμβούλιο συνεχίζει την εξέταση του συστήματος του κοινοτικού διπλώματος ευρεσιτεχνίας, και για ό,τι αφορά τις γλωσσικές πλευρές του.

3. Στη σύνοδό του της 21ης Μαΐου 2002, το Συμβούλιο εξέτασε σχέδιο κοινής πολιτικής προσέγγισης, το οποίοπέβαλε η Προεδρία, όσον αφορά τις βασικές αρχές και τα κύρια χαρακτηριστικά του κοινοτικού διπλώματος ευρεσιτεχνίας, συμπεριλαμβανομένου του ζητήματος της γλώσσας. Αυτή η κοινή πολιτική προσέγγιση αποφασίστηκε να αποτελέσει τη βάση για τη συνέχιση των εργασιών. Το Συμβούλιο θα εξετάσει αν οι εργασίες αυτές καταλήγουν σ' ένα ισορροπημένο σύνολο, ούτως ώστε να φροντίσει η τελική και συνολική συμφωνία να πληροί τα κριτήρια που έθεσε το Ευρωπαϊκό Συμβούλιο και να ανταποκρίνεται στις ανάγκες των επιχειρήσεων.